**ОУ”ВАСИЛ ЛЕВСКИ-”с.ЯБЪЛКОВО,общ.ДИМИТРОВГРАД**

**ул.”Васил Левски”№24;тел.03937/22 66;email:info-2602016@edu.mon.bg**

 **УТВЪРЖДАВАМ**

 **ДИРЕКТОР: (П)**

 **(Елза Видева)**

 **Заповед №301/13.09.2024 г.**

**ОТЧЕТ**

**ЗА ИЗПЪЛНЕНИЕ НА СТРАТЕГИЯТА НА ОУ „ВАСИЛ ЛЕВСКИ“ – с. ЯБЪЛКОВО ПРЕЗ УЧЕБНАТА 2023/2024 г.**

Планът за изпълнение на Стратегията за развитие на ОУ „Васил Левски“ – с. Ябълково за периода 2023/2024 година е разработен в изпълнение на Стратегията за развитие, приета на Педагогически съвет с Протокол № 2/ 25.10.2023 г. Изпълнението на плана трябва да допринесе за постигането на основната цел – поддържане на високо качество на обучението и възпитанието чрез личностно-ориентиран подход към ученика. Планът е основен инструмент за реализирането на Стратегията за развитие и представлява неразделна част от нея.

**Съдържание на отчета:**

1. Анализ на състоянието на образователната институция през отчетния период;
2. Оценка на постигнатите резултати по поставените цели и задачи;
3. Заключения и предложения за подобряване на резултатите.

**I. Анализ на състоянието на образователната институция през отчетния период**

 ОУ „Васил Левски”- с Ябълково през учебната 2023/2024 година се обучаваха 90 ученици в дневна форма на обучение, разпределени в 7 паралелки – 4 в начален и 3 в прогимназиален етап и 5 ученици в самостоятелна форма на обучение.

В училището е създадена система за организация по всички видове дейности. Обучението се води от 12 учители и 1 директор. Училището предоставя подходяща образователна среда за обща и допълнителна подкрепа на учениците. Определен е ресурсен учител от РЦПППО – гр. Хасково, който подпомага работата с учениците със СОП – 17 броя. За осигуряване на ЦОУД са сформирани 3 сборни групи – 2 в начален и 1 в прогимназиален етап.

Цялостната дейност на ОУ „Васил Левски " - с. Ябълково през учебната 2023/2024 г. протече съгласно залегналите в годишния план на училището задачи и мероприятия. Създадена е добра система за организация, съгласуваност и контрол на резултатите от дейностите. Учителският колектив отговорно отстоява професионалните си ангажименти. На всички учители е осигурена творческа свобода за възможно най-пълно реализиране на целите на образователния процес.

В ОУ „Васил Левски“ учениците с различен етнически произход (ромски) са 95% от общия брой ученици. Основните проблеми, с които се сблъскваме, са липса на мотивация за учене, занижен контрол и незаинтересованост от родителите и настойниците им. Учителите се стремят да включват учениците в извънкласни дейности по проекти и занимания по интереси.

През учебната година нямаме ученици, преждевременно напуснали училище, което до голяма степен се дължи на прилагането на Механизма за съвместна работа на институциите по обхващане и задържане в образователната система на деца и ученици в задължителна училищна възраст. Постигнати бяха успехи в обхващането на всички деца, подлежащи на задължително обучение, няма повтарящи ученици, наши ученици завоюваха първи места на конкурси, организирани в общината и в областта. Всички завършили седмокласници продължават образованието си в по-горна степен на обучение. Изградени са връзки за сътрудничество с родителите по класове.

Слабата мотивация за учебен труд на отделни ученици и допуснатите неизвинени отсъствия смятаме, че е проблем за педагогическия колектив. Имаме възможности да се справим с това и да решаваме възникнали проблеми. Големи трудности срещаме в работата си с учениците – калайджии, за чийто родители образованието не е приоритет.

Постигнати бяха успехи по следните направления:

* Обхванати са всички деца, подлежащи на задължително обучение;
* Участие в проекти и конкурси на общинско и регионално ниво;
* Много добри резултати при външното оценяване в 4 клас по БЕЛ и математика;
* Повишаване на резултатите от националното външно оценяване в 7 клас по БЕЛ и математика;
* Успешна интеграция на ученици от етническите малцинства.
* Акцентиране върху подготовката по български език и литература и математика;
* Повишаване качеството на УВП чрез подобряване на организацията и повишаване на професионалната подготовка и квалификация на учителите;
* Повишаване качеството на педагогическия и административен контрол;
* Гражданско, здравно и екологично образование;
* Финансово управление и контрол;
* Привличане и приобщаване на родителската общност за активно участие в решаване на училищни проблеми;
* Задълбочаване на контактите с обществени организации и институции с цел привличане на допълнителни източници за подпомагане на училищните дейности и подобряване на МТБ.

 В училището е формиран екип от специалисти, които издигат качеството на обучение по всеки учебен предмет и съществено повишават нивото на познавателните умения, адаптирани към различни форми и начини за практическо прилагане на учебното съдържание и овладяване на компетентности.

 Създадена е екипност в работата по класове и е засилена приемствеността в МО в началния и прогимназиалния етап.

 Засилена е работата по БЕЛ в начален етап - четене с разбиране.

През 2023/2024 учебна година в първи клас са записани 15 ученика. Всички деца, подлежащи на задължително обучение в района са обхванати и записани. Всички ученици са включени в група за ЦОУД.

През изминалата учебна година бяха обхванати всички деца, подлежащи на задължително обучение. Училището ни е средищно и в него се обучават ученици от съседните села – Скобелево, Сталево, Горски извор, Клокотница и Каснаково.

През учебната 2023/2024 година движението на учениците беше:

* Придошли от други училища – 6 ученици;
* Преместени в други училища – 6 ученици;
* Отписани в чужбина – 4 ученици;
* Реинтегрирани – 3 ученици;
* Отписан по желание на родителите – 1 ученик.

 Полагаме много грижи, за да задържаме учениците роми – безплатни закуски, училищен плод 2 пъти седмично, целодневна организация на учебния ден, много добра материална база, консултации по учебни предмети, безплатен транспорт.

Етнокултурните особености при ромите до голяма степен се оказват предпоставка за отпадане на децата от училище. Основна причина за това е, че образованието не присъства в достатъчна степен като ценност в ценностната система на ромската общност. Голяма част от родителите не са образовани и не считат за необходимост децата им да посещават училище. По този начин нагласата за липсата на значимост на образованието се пренася от поколение на поколение и навлиза дълбоко като цялостно разбиране в общността. Концепцията на родителите, че детето не се нуждае от образование, се отразява върху мотивацията му.

Миграцията на семействата също би могла да доведе до отпадане от училище. Икономическата ситуация в страната често принуждава хората да търсят изход от бедността, като се преместят в друго населено място. Честото местене от едно място на друго затруднява адаптацията на децата, както в училище, така и в общността. В резултат на миграцията се налага честа смяна на училищата и в крайна сметка води до понижаване на мотивацията им (на децата) към учене и последващо отпадане.

**Като основни причини за отсъствията и отпадане от училище на учениците се открояват:**

* Отсъствия, слаб успех и занижена мотивация, семейни или социални причини, неподкрепяща семейна среда, слаб познавателен интерес.
* Закъснения и отсъствия на ученици, които са оставени под грижите на възрастни роднини и родителите им се намират в чужбина.
* При семейства в риск е занижен контролът от страна на родителите, което поставя в риск от отпадане и самите ученици.

**Мерки и дейности за намаляване на отсъствията на учениците:**

* Съвместни дейности с родителите за преодоляване на проблема с отсъствията на учениците и непосещаването на училище;
* Своевременно информиране на родителите за отсъствията и успеха на учениците;
* Повишаване участието и ангажираността на родителите в училищни мероприятия;
* Посещения на класните ръководители по домовете на учениците, които отсъстват от училище без причина;
* Включване на учениците в занимания по интереси;
* Социализиране на децата и учениците, за които българският език не е майчин;
* Индивидуална работа от страна на учители и класни ръководители със застрашените от отпадане ученици.
* Провеждане на здравно и гражданско образование в часа на класа, изнасяне на беседи от класните ръководители за стрес, трафик на хора и др.
* Привличане на родителите и ангажирането им с училищния живот; ангажиране на родителите в решаването на проблеми, свързани с деца, застрашени от отпадане; създаване на активна връзка между училището и родителската общност.

 Създадени са условия за активна извънкласна дейност с учениците на ОУ „Васил Левски”. – с. Ябълково.

За учебната 2023/2024 година, в групи за занимания по интереси, финансирани от държавния бюджет, са включени ученици от всички класове в училището, разпределени в различни по тематика групи:

**Тематични направления за учебната 2023/2024 година:**

1. „Математика"
2. „Изкуства и култура"

Занимания по интереси в ОУ „Васил Левски” – с. Ябълково по брой на групите и участниците в тях и съответните ръководители, както следва:

1. Клуб **„Театрално студио Детски усмивки”** - с ученици от V - VII клас - ръководител

 г-жа Гергана Иванова – старши учител в ПЕ.

1. Клуб **„Занимателна математика”** - с ученици от VII клас - ръководител г-н Здравко Тончев – учител в ПЕ.

 Осъществява се вътрешна мотивация у учениците чрез съдържателна учебно-възпитателна работа, свързана с училищни и извънучилищни мероприятия и дейности: състезания, екскурзии с учебно-възпитателна цел, участие в олимпиади, изложби, отбелязване на тържествени събития и ритуали от националния и религиозния календар, участие в обявени регионални и национални конкурси и състезания.

Учениците от ОУ «Васил Левски» участваха в обявени общински и регионални конкурси. Призови места заеха участниците в Общински конкурс „Моето коледно чорапче“ – 1-во, 2-ро и 3-то място; 2 поощрителни; Общински конкурс „Пижо и Пенда” – 2 поощрителни;Общински смесен конкурс за изработване на сурвачка – 3-то място за оригинална сурвачка, 2 поощрителна награди; Конкурс „Моето великденско яйце с шевица” - 1-во, 2-ро и 3-то място ; Общински онлайн рецитаторски конкурс „България земя на герои“ – 2-ро и 3-то място.

 Осъществяваше се допълнителна работа с учениците при подготовката им за олимпиади и НВО. Отчитаме подобряване на индивидуалната и диференцирана работа с учениците.

 В училището се осъществява и работа с ученици със специфични образователни потребности, ученици, срещащи затруднения в усвояването на учебния материал, както и такива отсъствали дълго време поради заболявания като за тях са разработвани индивидуални програми и допълнителна подкрепа.

 Реализирано е целодневно обучение за учениците от I до VII клас.

 Прилагат се подходи, основани на демократични принципи и развити образователни модели, свързани с повишаване успеваемостта на учениците в обучението чрез поставяне на ученика в активна позиция по отношениe на усвояването на нови знания и практическа приложимост на преподавания материал, използване на иновативни педагогични методи и форми за предаване, преподаване и научаване на учебни знания; ефективна диференцирана работа с учениците с намалена успеваемост; реализация на дейности за повишаване на резултатите от външното оценяване, професионално и кариерно ориентиране на учениците, завършващи седми клас, е осъществявано съобразно техните интереси и възможности.

 В училището стриктно се спазват изискванията за безопасност на труда и правилника за вътрешния ред, водещи закони и наредби, свързани с образованието, опазване на живота и здравето на децата; на заложените основни принципи в „Етичен кодекс за работа с подрастващи” превенция на различни форми на дискриминация сред учащи, педагогически и непедагогически персонал; за здравословни и безопасни условия на обучение, възпитание и труд;

 Засилено е взаимодействието с родителите - участници избрани за членове на родителските екипи по класове и на обществения съвет. Родители и ученици проявяват съпричастност към училищния живот.

 Засилена е дейността и оптимизацията на методическите обединения в начален и прогимназиален етап на училището, за което свидетелстват протоколите от редовно и активно провежданите сбирки на МО.

 Компютърният кабинет се използва активно от учителите при разработката и провеждането на часовете.

Педагогическият състав работи в екип, подпомагайки си при разработването на учебните програми, при постигане на междупредметните връзки в различните часове, при организацията на тържества, конкурси, изложби и др., при консултирането и подкрепата на млади и новопостъпили учители.

Постигането на добро качество и ефективно обучение в едно училище е зависимо от професионалните компетентности на педагогическия персонал. За да се повишава педагогическата и методическата подготовка и да се създаде по-добра мотивация за самоусъвършенстване на педагогическите специалисти е изготвен план за квалификационната дейност.

Една от възможностите за самоусъвършенстване и по-добра методическа подготовка е споделянето на умения, методи и технологии в урочната дейност. Методичното обединение е мястото, където педагогическите специалисти могат успешно да си взаимодействат и сътрудничат.

През учебната 2023/2024 година в ОУ „Васил Левски” – с. Ябълково работиха 2 методически обединения:

• МО на учителите от начален етап с председател Адриана Петрова;

• МО на учителите от прогимназиален етап с председател Валентина Статева.

Квалификационната дейност в училище е съобразена със спецификата на училището и с потребностите на учители за повишаване на педагогическите им умения и способности, отговарящи на изискванията на съвременното общество. Изборът на теми за квалификация става след проучване на мнението на педагогическите специалисти относно трудностите, които срещат в работата си с учениците и техните родители. Целия педагогическия персонал е минал вътрешноучилищната квалификация. Различните квалификационни курсове са включени в плана за квалификационна дейност, който е неразделна част от годишния план на училището.

През учебната 2023/2024 г. се отчитат следните резултати по отношение на извънинституционалната квалификационна дейност:

100 % педагогически кадри, преминали през форми на извънучилищна квалификация:

 - 3 са участвали в 1 квалификационна форма – 1 кредит;

 - 13 са участвали в 1 квалификационни форми – 2 кредита

Всички тези квалификационни форми са удостоверени с кредити според броя на часовете.

Затруднения при провеждане на квалификационните дейности:

Много често квалификациите се провеждат по време на учебни занятия. Това е свързано с отсъствия на преподаватели и заместване, което затруднява учебния процес.

 За периода на стратегията в центъра на дейността на училището е поставен ученикът и изграждането у него на положителна мотивация към учебния процес. Дисциплината в училището е подобрена, благодарение на наличието на класни стаи, обновени и оборудвани с необходимите технически иновации и тяхната активна употреба от учителите.

Очакваните резултати са постигнати. Повечето ученици показват повишаване на постиженията си в края на учебната година. Необходимо е да се продължи работата по изграждане на умения и техники у учениците за активно учене, по-активното и по-разнообразното им използване в учебния процес.

 Училището разполага с развита система за извънкласни и извънучилищни дейности, които спомагат за развитието на творческия, спортния и интелектуалния потенциал на учениците, които активно се включват в извънучилищни мероприятия на общинско и областно ниво.

 Училищният уеб сайт и фейсбук страницата непрекъснато се актуализират с новини, събития и снимки от училищния живот. Поддържа се актуална секция с училищни документи, програми и съобщения.

Училището взима активно участие в националните програми, финансирани от държавния бюджет и европейски програми .

Училището е включено в програмите „Училищен плод“ и „Училищно мляко“ на ДФ „Земеделие“.

         По Постановление №129 на МС училището разработи проект за развитие на спортната дейност. Бяха закупени спортни материали и пособия, за да се развива двигателната активност и да се стимулира здравословния начин на живот нашите ученици.

По проект № BG05M2OP001-0001 „Равен достъп до училищно образование в условията на кризи“ бяха организирани обучения на 15 ученици и 5 родители за работа с електронни платформи.

По проект BG05M2OP001-3.018-0001 „Подкрепа за приобщаващо образование“ бяха реализирани дейности за допълнителна подкрепа на учениците със СОП.

По проект BG05SFPR001-1.001-0001 „Успех за теб“ бяха сформирани 6 групи по 5 ученици по Дейност 3 за обща подкрепа по БЕЛ и математика. Реализирани са 120 пакета.

Проектите дадоха възможност на по-слабите ученици да повишат успеха си, а дейностите по интереси предоставиха възможност на учениците да се изявят и да разкрият дарбите си. Проектите помогнаха за реализиране на редица програми за превенция на отпадналите и за повишаване на грамотността.

В центъра на дейността на училището е поставено развитието и обучението на ученика, с внимание и разбиране на изискванията на тяхната възраст.

 Съобразявайки се с желанията на учениците и след оценка на необходимостта от допълнителни часове по отделните предмети, на учениците е осигурено обучение в допълнителна подготовка.

 Налице е съвместна работа с община Димитровград, читалището в с. Ябълково, общинската библиотека, които включват в дейността си работа с деца и подрастващи.

 Разширява се използването на електронно учебно съдържание.

 Задоволени са желанията на учениците за допълнително обучение в РП в избираеми часове.

 Осъществена е диференцирана работа в училището с учениците със специфични образователни потребности.

 Изградена е система за връзка с родителите чрез електронната поща и електронен дневник по схемата: училищно ръководство - класен ръководител - родител.

 Информират се родителите чрез сайта на училището и социалните мрежи за училищния живот на техните деца и участията им в различни изяви.

 Стриктно се спазва системата на дежурство в училище.

 Подготовката на училищните нормативни актове е съобразена с целта - постигане на яснота и стабилност на училищната организация.

 Засилен е контролът по изпълнение дейностите, свързани с осигуряване на безопасни условия на обучение, дейността на комисиите по безопасност на движението, противопожарна охрана, гражданска защита и провеждане часа на класа

 Спазва се Правилника за осигуряване на здравословни и безопасни условия на обучение и труд в ОУ „Васил Левски”, както и мерките, заповедите и насоките за „Covid-19”.

 Изпълняват се графици за обучение на учениците за действия при бедствия, аварии, катастрофи и пожари.

 Създава се подкрепяща среда за деца и ученици, склонни към насилие и агресия.

 Работи се за изграждане на навици за здравословен начин на живот чрез урочната дейност в часовете по природни науки и в дейностите, заложени в тематичните планове за часа на класа.

 Изпълняват се графици за провеждане на обучението по безопасност на движението.

 Работи се усилено от класните ръководители за ограничаване на безпричинните отсъствия.

 Спазва се графика за консултации и приемно време.

 Планират се и се осъществяват съвместни дейности с родителите, но повечето са с тези на учениците от началния етап.

 Училището търси мнението на родителите, чрез разговори по време на родителските срещи и чрез анкети по различни въпроси и ги отчита. Педагогическата колегия периодично и своевременно предоставя информация:

* за успеха и развитието на учениците в образователно-възпитателния процес;
* за спазването на училищната дисциплина;
* за уменията на децата за общуване с учениците и учителите и за интегрирането им в училищната среда;
* за отсъствията на ученика от учебни часове;
* когато започва процедура за налагане на наказание;
* консултира родителите за възможностите и формите за допълнителна работа с ученика с оглед максимално развитие на заложбите му, както и за възможностите за оказване на педагогическа и психологическа подкрепа от специалист, когато това се налага;
* редовно информира за напредъка и проблемите на децата им.

 ОУ „Васил Левски” – с.Ябълково предоставя възможност и оказва необходимото съдействие на родителите за:

* среща с класния ръководител и преподавателите по предмети в определеното приемно време или в друго удобно за двете страни време;
* участие в родителските срещи;
* изразяване на мнение и предложения за развитие на училището;
* присъствие и при желание от тяхна страна да бъдат изслушани, когато се решават въпроси, които засягат правата и интересите на детето им;
* участие в училищното настоятелство и обществения съвет;
* консултиране по въпроси, свързани с възпитанието на децата и учениците, от специалист;
* осигуряване посещаемостта на ученика в училище;
* запознаване срещу подпис с Училищния учебен план и с Правилника за дейността на училището при записване на ученика;
* явяване в училището, когато важни причини налагат това и бъдат поканени от класния ръководител или директора;
* намиране на нови форми за общуване.

 Обособени са места за почивка – пейки и беседка по спечелен училищен проект от ПУДОС.

 Направени са подобрения във вътрешната среда – класни стаи, коридори, фоайета. Променен е облика на класните стаи. На учителите е предоставена техника за осъществяване на интерактивно обучение - интерактивна дъска, лаптопи, компютърен кабинет, проектори, таблети. Поддържа се висока скорост на интернет свързаност, чрез изградена Wi – Fi мрежа по национална програма. Училището разполага и с два интерактивни дисплея, получени от МОН по национална програма и проект „Образование за утрешния ден“ и „Равен достъп на училищното образование в условия на криза“.

**II. Оценка на постигнатите резултати по поставените цели и задачи**

Основната цел, заложена в стратегията, е постигната чрез изпълнение на повечето задачи от подцелите. Иновациите в преподаването се въвеждат все повече в учебния процес. Учениците се мотивират за активно участие в училищния живот. Постигнат е напредък в дисциплината, учениците постигат добра реализация в следващите образователни степени.

Училището разполага с материална база, предразполагаща и стимулираща учебната среда. Учениците имат възможност да избират между различни извънкласни дейности. Има разнообразни участия в различни проекти и дейности по националните програми.

|  |
| --- |
| **Дейност 1. Поддържане на високо качество и ефективност на образователния процес** |
|  1.1 | Разработване на училищни учебни планове за всяка паралелка, приемането им с решение на ПС след съгласуване с Обществения съвет към училището. | Разработени и утвърдени УУП – да. |
|  1.2 | Създаване на актуална вътрешна нормативна уредба за изпълнение на дейностите. | Актуализиране на вътрешни нормативни актове – да. |
|   1.3 | Успешно интегриране на ученици със СОП и на ученици с риск от отпадане | По проект „Подкрепа за приобщаващо образование” оборудвахме ресурсен кабинет. В училище функционират 12 ЕПЛР. С учениците със специални образователни потребности работи екип от ресурсен учител, логопед и психолог от РЦПППО – гр. Хасково. |
|   1.4 | Осигуряване на достъп до образование на всички ученици, подлежащи на задължително обучение. | ОУ „Васил Левски“ е средищно училище, в което се обучават ученици от 6 села. Всички ученици до 16- годишна възраст са обхванати. |
|  1.5 | Намаляване до минимум броя на отсъствията по неуважителни причини и недопускане на отпаднали ученици | За отчетния период няма отпаднали ученици. Броят на отсъствията по неуважителни причини се увеличава. Причина отново са родителите на учениците, които заминават за чужбина с децата си без заявление или удостоверение за преместване.  |
|  1.6 | Повишаване качеството и ефективността на учебния процес | Резултатите от НВО в IV клас са много добри – по БЕЛ – 71.01,78 т. и по математика - 61,67 т. Средните резултати от НВО в VII клас са ниски – БЕЛ – 35,33 т. и по математика – 17,53 т. Причина за това е липсата на мотивация на част от учениците за учене. |
|  1.7 | Участие на учениците в извънкласни дейности, състезания, конкурси и олимпиади. |  **Да** |
|  1.8 | Формиране на граждански ангажирани личности, уважаващи правата и свободите на другите | Проявите на тормоз и агресия в училище са сведени до минимум. Учениците са запознати с Етичния кодекс на училищната общност, със своите права и задължения |
|   1.9 | Създаване на възможности за приложение на ИКТ в образователния процес  | В училище има оборудвани 2 компютърни кабинета. По проект „Равен достъп до училищно образование“ получихме 10 лаптопа и 5 таблета за ученици. Училището разполага с 1 интерактивна дъска, 2 интерактивни дисплея, 1 бокс-заряд за таблети и лаптопи, служебни лаптопи за всички учители, 3 проектора. |
| **Дейност 2. Инвестиции в образованието и финансови ресурси** |
|  2.1 | Създаване на условия за участие в национални и европейски програми и проекти | **Да**По проект № BG05M2OP001-0001 „Равен достъп до училищно образование в условията на кризи“ бяха организирани обучения на 15 ученици от първи клас и 5 родители за работа с електронни платформи.По проект BG05SFPR001-1.001-0001 „Успех за теб“ бяха сформирани 6 групи по 5 ученици по Дейност 3 за обща подкрепа по БЕЛ и математика. Реализирани са 120 пакета. |
|   2.2 | Осигуряване на законосъобразно, икономически целесъобразно и прозрачно управление на бюджета на училището | **Да.** Всяко тримесечие се прави отчет за изпълнението на бюджета |
|  2.2.1 | Разработване на бюджета съобразно действащата нормативна наредба | **Да**.Разработен и актуализиран бюджет, съгласно Стандарта за финансиране на институциите |
|  2.2.2 | Осигуряване на прозрачност и публично отчитане на средствата от бюджета и извънбюджетните приходи | **Да.** Всяко тримесечие се прави отчет за изпълнението на бюджета пред общото събрание и Обществения съвет. На училищния сайт са публикувани бюджета на училището и отчетите по тримесечия и за календарната година |
|  2.2.3 | Адаптиране на Системата за финансово управление и контрол в образователната институция съгласно Стандарта за финансиране към ЗПУО | Разработени и актуализирани документи за СФУК |
| 2.2.4 | Привличане на алтернативни източници за финансиране от работа по проекти и национални програми, наеми, спонсорство и др. | **Да**  |
| **Дейност 3. Квалификация на педагогическите специалисти** |
|  3.1 | Изработване на План за квалификация на педагогическите специалисти | **Да.**  |
|  3.2 | Повишаване на квалификацията на педагогическите специалисти от специализирани обслужващи звена, висши училища и организации | Всички педагогически специалисти участваха в обучения и придобиха минимум по 2 кредита. |
| **Дейност 4. Училищен персонал. Мотивация** |
|   4.1 | Разработване на правила и процедури за назначаване и съкращаване на персонала | **Да.** Утвърдени Вътрешни правила за управление и развитие на човешките ресурси |
|  4.2 | Адаптирани критерии за диференцирано заплащане на педагогическите и непедагогическите специалисти съгласно стандарта за финансиране | **Да**  |
| 4.3 | Адаптиране на Вътрешните правила за работната заплата съгласно стандарта за финансиране | **Да**  |
| **Дейност 5. Социално-битова и финансова дейност** |
|  5.1 | Обогатяване и осъвременяване обзавеждането на класните стаи и кабинетите | **Не** поради липса на финансиране |
|  5.2 | Изграждане на Wi-Fi мрежа в училище | **Да** по Национална програма „ИКТ в образованието“ |
|  5.3 | Изграждане на видеонаблюдение | **Да** от бюджета на училището |
|  5.4 | Осъвременяване на компютърния кабинет на I-я етаж | **Да**  |
|  5.5 | Достъп на интернет и монтиране на мултимедиен проект във всяка класна стая | **Не** поради липса на финансиране |
|  5.6 | Ремонт на външна спортна площадка | **Не** поради липса на финансиране |
|  5.7 | Оборудване на кабинет/площадка по БДП | **Не** поради липса на финансиране |

**III. Заключения и предложения за подобряване на резултатите**

Като предложения, по които предстои още работа, могат да се формулират:

* + Продължаване на работата по мотивиране на учениците за активно учене и постигане на добра реализация;
	+ Продължаване на дейността на различните клубове за извънкласна дейност и създаване на нови;
	+ Продължаване на работата за привличане на повече ученици в училището;
	+ Дейности по обновяване и подобряване на материалната база на училището;
	+ Усъвършенстване на уменията на учителите за работа с приложни компютърни програми, както и квалификация на учителите за работа с деца и ученици в риск от отпадане и със СОП;
	+ Да се реализират повече дейности, свързани със здравословното хранене;
	+ Осъществяване на повече съвместни дейности с родители.
	+ По- стриктно спазване на графика за консултации на родители и ученици.
	+ По-активно използване на иновативни технологии в образованието от всички педагогически специалисти.

***И в заключение:***

***ОУ “Васил Левски” – с. Ябълково***

***Училище с традиции и приемственост***

***Девиз „Учи, конкурирай, очаровай“***